CELEX: 62020CN0353
Language: fi
Date: 2020-07-31 00:00:00
Title: Asia C-353/20: Ennakkoratkaisupyyntö, jonka Tribunal de l’Entreprise du Hainaut, division de Charleroi (Belgia) on esittänyt 31.7.2020 – Skeyes v. Ryanair DAC, aiemmin Ryanair Ltd

12.10.2020   
            
            
               FI
            
            
               Euroopan unionin virallinen lehti
            
            
               C 339/8
            
         
      Ennakkoratkaisupyyntö, jonka Tribunal de l’Entreprise du Hainaut, division de Charleroi (Belgia) on esittänyt 31.7.2020 – Skeyes v. Ryanair DAC, aiemmin Ryanair Ltd
      (Asia C-353/20)
      (2020/C 339/10)
      Oikeudenkäyntikieli: ranska
      
         Ennakkoratkaisua pyytänyt tuomioistuin
      
      Tribunal de l’Entreprise du Hainaut, division de Charleroi
      
         Pääasian asianosaiset
      
      
         Hakija: Skeyes
      
         Vastapuoli: Ryanair DAC, aiemmin Ryanair Ltd
      
         Ennakkoratkaisukysymykset
      
      
                  1)
               
               
                  Onko asetusta N:o 550/2004 (1) ja erityisesti sen 8 artiklaa tulkittava siten, että siinä annetaan jäsenvaltioille lupa jättää asianomaisen jäsenvaltion tuomioistuinvalvonnan ulkopuolelle palvelujen tarjoamisvelvoitteen laiminlyönnit, joihin ilmaliikennepalvelujen tarjoajan väitetään syyllistyneen, vai onko tämän asetuksen säännöksiä tulkittava siten, että niissä velvoitetaan jäsenvaltiot järjestämään tehokas oikeussuojakeino väitettyjä laiminlyöntejä vastaan, kun otetaan huomioon tarjottavien palvelujen luonne?
               
            
                  2)
               
               
                  Onko asetusta N:o 550/2004, jonka mukaan ”tässä asetuksessa säädetty lennonvarmistuspalvelujen tarjoaminen liittyy sellaisen julkisviranomaisten toimivallan käyttöön, joka ei ole sillä tavoin luonteeltaan taloudellista, että siihen voitaisiin soveltaa perustamissopimuksen kilpailusääntöjä”, tulkittava siten, että sillä suljetaan pois paitsi varsinaiset kilpailusäännöt myös kaikki muut säännöt, joita sovelletaan tavara- ja palvelumarkkinoilla toimiviin julkisiin yrityksiin ja joilla on välillinen vaikutus kilpailuun, kuten säännöt, joilla kielletään elinkeinonvapauden ja palvelujen tarjoamisen vapauden rajoittaminen?
               
            
         (1)  Lennonvarmistuspalvelujen tarjoamisesta yhtenäisessä eurooppalaisessa ilmatilassa 10.3.2004 annettu Euroopan parlamentin ja neuvoston asetus (EY) N:o 550/2004 (palveluntarjonta-asetus) (EUVL 2004, L 96, s. 10).